ข้อมูลที่ลงรีวิวเป็นความเห็นส่วนตัวที่ได้พบเจอมานะคะ 
ที่ตั้ง + ลักษณะร้าน : 
บาร์บีคิวพลาซ่า สาลาอิมพีเรียลสำโรง ร้านจะอยู่ที่ชั้นใต้ดิน ชั้นใต้ดินตกแต่งใหม่ ร้านอาหารมีมาเพิ่มเยอะแยะเลย
สำหรับร้านอาหารที่อยู่ชั้นล่างนี้ มองแล้วเจริญตา เจริญใจ เหมือนเดินห้างใหม่เลย
ร้านอยู่ไม่ไกลจาก MK มาก  ขนาดร้านไม่ใหญ่ รับลูกค้าได้ 10 กว่าโต๊ะ แต่นั่งกันแบบสบายๆค่ะ
รสชาติ การบริการ ฯลฯ : 
มีบาร์ที่เป็นจุดเติมกะหล่ำอยู่กลางร้าน พอพนักงานมายืนตรงนี้เลยรู้สึกแปลกๆ เหมือนกินไป มีคนมองไปด้วย
สั่งชุดหมูร่าเริงรึอะไรสักอย่าง ชุดนี้ 319 บาท มีทั้งกุ้ง ไก่ ปลาหมึก เบคอน ลูกชิ้นปลาหมึก หมูติดมันเยอะหน่อย
ย่างแล้วเนื้อไม่กระด้างดีค่ะ เตาร้อนไวดี สั่งเป็นเซตแบบนี้กะหล่ำปลีเติมได้เรื่อยๆเลยค่ะ
เราสั่งข้าวกระเทียมมากินด้วยกัน แต่วันนี้ข้าวดูแฉะๆเละๆ น้ำจิ้มต้องใส่กระเทียม มะนาวเยอะๆ ถึงจะจิ้มอร่อยถูกใจ
